rejauldu/bengali-wikipedia huggingface dataset:
ওমর মুয়ান্নিস ইয়াগি (; ; জন্ম ৯ই ফেব্রুয়ারি, ১৯৬৫) মার্কিন যুক্তরাষ্ট্রের ক্যালিফোর্নিয়া বার্কলি বিশ্ববিদ্যালয়ের রসায়ন বিভাগের জেমস ও নিলটিয়ে চেয়ার অধ্যাপক এবং মার্কিন যুক্তরাষ্ট্রের জাতীয় বিজ্ঞান অ্যাকাডেমির নির্বাচিত সদস্য।" National Academy of Sciences Elects Members and Foreign Associates ", National Academy of Sciences, Retrieved on 30 April 2019. এছাড়া তিনি লেওপোল্ডিনা জার্মান জাতীয় বিজ্ঞান অ্যাকাডেমিরও সদস্য।" List of Members Expert Search Professor Dr. Omar M. Yaghi ", German National Academy of Sciences Leopoldina "], Retrieved on 9 June 2023.  ইয়াগি জালিকা রসায়ন (reticular chemistry) বিষয়ের অগ্রদূত হিসেবে পরিচিত। এই শাস্ত্রটিতে জৈব ও অজৈব অণুগুলিকে সবল বন্ধনের মাধ্যমে যুক্ত করে কেলাসিত পরিকাঠামো যেমন ধাতম-অজৈব পরিকাঠামো ও সমযোজী জৈব পরিকাঠামো নির্মাণ করা হয়। এই কাঠামোগুলি অসাধারণ সচ্ছিদ্র ধর্ম প্রদর্শন করে, যে ধর্মগুলি কার্বন কব্জাকরণ ও সেটিকে জ্বালানিতে রূপান্তরণ এবং মরুর বাতাস থেকে পানি সংগ্রহের মতো প্রযুক্তিতে কাজে লাগতে পারে। এই গবেষণাকর্মের জন্য তিনি ২০২৫ সালে সুসুমু কিতাগাওয়া ও রিচার্ড রবসনের সাথে যৌথভাবে রসায়নে নোবেল পুরস্কার লাভ করেন।   জর্দানের আম্মান নগরীতে জন্মগ্রহণকারী ইয়াগি ১৯৮৫ সালে মার্কিন যুক্তরাষ্ট্রের নিউ ইয়র্ক রাজ্য বিশ্ববিদ্যালয় (আলবেনি) থেকে রসায়নে স্নাতক উপাধি লাভ করেন এবং ১৯৯০ সালে ইলিনয় রাজ্য বিশ্ববিদ্যালয় (আর্বানা-শ্যাম্পেইন) থেকে ডক্টরেট উপাধি লাভ করেন। ১৯৯০ সালে তিনি হার্ভার্ড বিশ্ববিদ্যালয়ে ডক্টরেটোত্ততর এনএসএফ ফেলো (বৃত্তিপ্রাপ্ত গবেষক) হিসেবে কাজ করেন। তিনি অ্যারিজোনা রাজ্য বিশ্ববিদ্যালয়, মিশিগান-অ্যান-আরবর বিশ্ববিদ্যালয় ও ক্যালিফোর্নিয়া বিশ্ববিদ্যালয় (বার্কলি)-তে অধ্যাপনা করেছেন।  ইয়াগি তার গবেষণাকর্মের জন্য উপাদান গবেষণা সমাজ পদক, উপাদানের রসায়ন বিষয়ে মার্কিন রসায়ন সমিতি পুরস্কার, বিজ্ঞানে বাদশাহ ফয়সাল আন্তর্জাতিক পুরস্কার, বিজ্ঞানে আলবার্ট আইনস্টাইন বিশ্ব পুরস্কার, মৌলিক বিজ্ঞানসমূহে বিবিভিএ জ্ঞানের সীমান্ত পুরস্কার, শক্তিতে উৎকর্ষের জন্য এনি পুরস্কার, রাজকীয় সুয়েডীয় বিজ্ঞান অ্যাকাডেমির আমিনফ পুরস্কার ও রসায়নে ওলফ পুরস্কার লাভ করেছেন।   তথ্যসূত্র   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফিলিস্তিনি বংশোদ্ভূত জর্ডানীয় ব্যক্তি বিষয়শ্রেণী:ফিলিস্তিনি বংশোদ্ভূত মার্কিন ব্যক্তি বিষয়শ্রেণী:অজৈব রসায়নবিদ বিষয়শ্রেণী:জর্ডানীয় রসায়নবিদ বিষয়শ্রেণী:২১শ শতাব্দীর মার্কিন রসায়নবিদ বিষয়শ্রেণী:আম্মানের ব্যক্তি বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী বিষয়শ্রেণী:অ্যারিজোনা রাজ্য বিশ্ববিদ্যালয়ের শিক্ষক বিষয়শ্রেণী:মিশিগান বিশ্ববিদ্যালয়ের শিক্ষক বিষয়শ্রেণী:রসায়নে ওল্ফ পুরস্কার বিজয়ী বিষয়শ্রেণী:জর্ডানীয় নোবেল বিজয়ী বিষয়শ্রেণী:ফিলিস্তিনি নোবেল বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:নোবেল বিজয়ী রসায়নবিদ
২০২৪ গ্রীষ্মকালীন অলিম্পিকে ফুটবল – মহিলাদের প্রতিযোগিতার গ্রুপ বি-এর সকল ম্যাচ ২০২৪ সালের ২৫ হতে ৩১শে জুলাই তারিখ পর্যন্ত ফ্রান্সের নিসের স্তাদ দ্য নিস, মার্সেইয়ের স্তাদ দ্য মার্সেই এবং সাঁতেতিয়েনের স্তাদ জোফ্রয়-গিশারে অনুষ্ঠিত হয়েছিল। এই গ্রুপে অস্ট্রেলিয়া, জার্মানি, মার্কিন যুক্তরাষ্ট্র এবং জাম্বিয়া একে অপরের মুখোমুখি হয়েছিল। গ্রুপ পর্বের সকল ম্যাচ শেষ পয়েন্ট তালিকার শীর্ষ দুই দল মার্কিন যুক্তরাষ্ট্র ও জার্মানি কোয়ার্টার-ফাইনালে উত্তীর্ণ হয়েছিল।  দল    দল  পাত্র  কনফেডারেশন   অংশগ্রহণ    বি১    ১  কনকাকাফ  ২০২২ কনকাকাফ ডব্লিউ চ্যাম্পিয়নশিপ বিজয়ী  ১৮ জুলাই ২০২২  ৮ম  ২০২০  স্বর্ণপদক জয়ী (১৯৯৬, ২০০৪, ২০০৮, ২০১২) বি২     ৪  সিএএফ  ২০২৪ সিএএফ মহিলা অলিম্পিক বাছাইপর্ব টুর্নামেন্ট শীর্ষস্থানীয় দল  ১০ এপ্রিল ২০২৪  ২য়  ২০২০  ৯ম স্থান (২০২০) বি৩    ২  উয়েফা  ২০২৪ উয়েফা মহিলা নেশন্স লিগ ফাইনাল তৃতীয় স্থান অধিকারী  ২৮ ফেব্রুয়ারি ২০২৪  ৬ষ্ঠ  ২০১৬  স্বর্ণপদক জয়ী (২০১৬) বি৪    ৩  এএফসি  ২০২৪ এএফসি মহিলা অলিম্পিক বাছাইপর্ব প্রতিযোগিতা শীর্ষস্থানীয় দল   ২৮ ফেব্রুয়ারি ২০২৪  ৫ম  ২০২০  চতুর্থ স্থান (২০২০)  পয়েন্ট তালিকা  কোয়ার্টার-ফাইনালে,  গ্রুপ বি-এর প্রথম স্থান অধিকারী দল, মার্কিন যুক্তরাষ্ট্র, গ্রুপ সি-এর দ্বিতীয় স্থান অধিকারী দল জাপানের সাথে মুখোমুখি হয়েছিল।  গ্রুপ বি-এর দ্বিতীয় স্থান অধিকারী দল, জার্মানি, গ্রুপ এ-এর দ্বিতীয় স্থান অধিকারী দল কানাডার সাথে মুখোমুখি হয়েছিল।   ম্যাচ   জার্মানি বনাম অস্ট্রেলিয়া  মার্কিন যুক্তরাষ্ট্র বনাম জাম্বিয়া  অস্ট্রেলিয়া বনাম জাম্বিয়া  মার্কিন যুক্তরাষ্ট্র বনাম জার্মানি  অস্ট্রেলিয়া বনাম মার্কিন যুক্তরাষ্ট্র  জাম্বিয়া বনাম জার্মানি   শাস্তিমূলক পয়েন্ট  গ্রুপ পর্বের সকল ম্যাচ শেষে যদি সামগ্রিক তথ্য ও হেড-টু-হেড ম্যাচের তথ্যের নিয়ম ব্যবহার করার পরও যদি একাধিক দল একই সমতায় থাকে (এবং যদি পেনাল্টি শুট-আউট টাইব্রেকার হিসেবে প্রযোজ্য না হয়), তবে সুশৃঙ্খলভাবে খেলার মাধ্যমে অর্জিত পয়েন্টের উপর ভিত্তি করে দলীয় অবস্থান নির্ধারণ করা হবে। গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে এই পয়েন্ট নির্ণয় করা হবে, যা নিম্নে উল্লেখ করা হয়েছে:   হলুদ কার্ড = −১ পয়েন্ট  দুইটি হলুদ কার্ডের ফলে লাল কার্ড = −৩ পয়েন্ট  সরাসরি লাল কার্ড = −৪ পয়েন্ট  একটি হলুদ কার্ডের পর সরাসরি লাল কার্ড = −৫ পয়েন্ট  উপর্যুক্ত নিয়মের মধ্যে এক ম্যাচে কেবল একজন খেলোয়াড়ের ক্ষেত্রে প্রয়োগ করা হয়েছিল।   দল ১ম ম্যাচ ২য় ম্যাচ ৩য় ম্যাচ পয়েন্ট             ১       ১              –২ ১       ১       ১       –৩ ১       ১       ২       –৪ ১    ১   ১       ১       –৭  তথ্যসূত্র  বহিঃসংযোগ      গ্রুপ বি
ট্যাঙ্ক () পাকিস্তানের খাইবার পাখতুনখোয়ার ট্যাঙ্ক জেলায় অবস্থিত একটি তেহসিল।   ভূগোল  ট্যাঙ্ক তেহসিলের আয়তন ১,৬৭৯ কিমি ২   সংলগ্ন তহসিল    ফ্রন্টিয়ার রিজিওন ট্যাঙ্ক, ফেডারেল শাসিত উপজাতীয় এলাকা (উত্তর)  লাক্কি মারওয়াত তেহসিল, লাক্কি মারওয়াত জেলা (উত্তরপূর্ব)  কুলাচি তেহসিল, ডেরা ইসমাইল খান জেলা (দক্ষিণ)  ওয়ানা তেহসিল, দক্ষিণ ওয়াজিরিস্তান এজেন্সি, ফেডারেল শাসিত উপজাতীয় এলাকা (দক্ষিণ-পশ্চিম)  সারারোঘা তেহসিল, দক্ষিণ ওয়াজিরিস্তান এজেন্সি, ফেডারেল শাসিত উপজাতীয় এলাকা (উত্তর-পশ্চিম)   জনসংখ্যা   ২০১৭ সালের আদমশুমারি অনুযায়ী ট্যাঙ্ক তেহসিলের জনসংখ্যা ৩৯১,৮৮৫ জন এবং ৪৩,০৭১টি পরিবার রয়েছে। ১৯৯৮ সালের আদমশুমারিতে নথিভুক্ত জনসংখ্যা ছিল ২৩৮,২১৬ জন।   আরও দেখুন    খাইবার পাখতুনখোয়ার তেহসিলের তালিকা   তথ্যসূত্র   বিষয়শ্রেণী:খাইবার পাখতুনখোয়ার তেহসিল বিষয়শ্রেণী:ট্যাঙ্ক জেলার জনবহুল স্থান
মরিস হ্যারল্ড ম্যাকমিলান, স্টকটনের প্রথম আর্ল (, ১০ ফেব্রুয়ারি ১৮৯৪ - ২৯ ডিসেম্বর ১৯৮৬) ১৯৫৭ থেকে ১৯৬৩ সাল পর্যন্ত যুক্তরাজ্যের প্রধানমন্ত্রী ছিলেন। তিনি কন্‌সারভেটিভ (রক্ষনশীল) পার্টির প্রাক্তন নেতা ছিলেন।  ম্যাকমিলান প্রথম বিশ্বযুদ্ধ চলাকালীন গ্রেনাডিয়ার গার্ড হিসেবে দায়িত্ব পালন করেন। তিনি তিনবার আহত হন, এবং ১৯১৬ সালের সেপ্টেম্বরে সোমের যুদ্ধে সবচেয়ে মারাত্মকভাবে আহত হন। যুদ্ধের বাকি সময় তিনি সেনা নিয়ন্ত্রিত হাসপাতালে কাটান। তখন তিনি হাটতে পারতেন না ও ব্যাথায় জর্জরিত ছিলেন এবং জীবনের বাকি সময় আংশিক শারীরিক অক্ষমতার মধ্যে কাটান। যুদ্ধের পর ম্যাকমিলান তার পারিবারিক ব্যবসায় দেখাশুনায় যোগ দেন। পরে তিনি ১৯২৪ সালের সাধারণ নির্বাচনে স্টকটন-অন-টিসের হয়ে সংসদে প্রবেশ করেন। ১৯২৯ সালে তার ক্ষমতা হারানোর পর তিনি ১৯৩১ সালে পুনরায় ক্ষমতা লাভ করেন এবং স্টকটন-অন-টিসে উচ্চ মাত্রার বেকারত্ব প্রসঙ্গে কথা বলেন। দ্বিতীয় বিশ্বযুদ্ধ চলাকালে তিনি উচ্চ পদস্থ কর্মকর্তা ছিলেন এবং যুদ্ধকালীন প্রধানমন্ত্রী উইনস্টন চার্চিলের অধীনে আশ্রিত ছিলেন এবং পরে চার্চিলের পরবর্তী প্রধানমন্ত্রী এন্টোনি ইডেনের অধীনে পররাষ্ট্র সচিব ও এক্সচেকারের চ্যান্সেলর পদে দায়িত্ব পালন করেন। এডেন ১৯৫৭ সালে সুয়েজ সংকটকালে পদত্যাগ করলে তিনি তার স্থলাভিষিক্ত হন।   বহিঃসংযোগ   বিষয়শ্রেণী:১৮৯৪-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:২০শ শতাব্দীর যুক্তরাজ্যের প্রধানমন্ত্রী বিষয়শ্রেণী:ইংরেজ রাজনীতিবিদ বিষয়শ্রেণী:মার্কিন বংশোদ্ভূত ইংরেজ ব্যক্তি বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:রক্ষণশীল দল (যুক্তরাজ্য) এর নেতা বিষয়শ্রেণী:স্নায়ুযুদ্ধের ব্যক্তি বিষয়শ্রেণী:ফোর ফ্রিডমস পুরস্কার প্রাপক বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:ব্রিটিশ পররাষ্ট্র বিষয়ক রাষ্ট্র সচিব বিষয়শ্রেণী:যুক্তরাজ্যের কোষাধ্যক্ষ বিষয়শ্রেণী:অক্সফোর্ড বিশ্ববিদ্যালয়ের আচার্য বিষয়শ্রেণী:চার্চিল তত্ত্বাবধায়ক সরকারের মন্ত্রী, ১৯৪৫ বিষয়শ্রেণী:চার্চিল যুদ্ধকালীন সরকারের মন্ত্রী, ১৯৪০-১৯৪৫ বিষয়শ্রেণী:ইডেন সরকারের মন্ত্রী, ১৯৫৫-১৯৫৭   বিষয়শ্রেণী:তৃতীয় চার্চিল সরকারের মন্ত্রী, ১৯৫১-১৯৫৫ বিষয়শ্রেণী:সামার ফিল্ডস স্কুলে শিক্ষিত ব্যক্তি বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন বিষয়শ্রেণী:ম্যাকমিলান পরিবার বিষয়শ্রেণী:বায়ু বিভাগের রাষ্ট্র সচিব (যুক্তরাজ্য) বিষয়শ্রেণী:রক্ষণশীল দলের যুক্তরাজ্যের প্রধানমন্ত্রী
ত্রিলোক প্রতাপ রানা (১৯৩৩-২০১৪)  একজন নেপালি বিচারক ছিলেন, যিনি নেপালের দশম প্রধান বিচারপতি হিসাবে দায়িত্ব পালন করেছিলেন। ১৫ ফেব্রুয়ারি থেকে ১৭ সেপ্টেম্বর ১৯৯৭ পর্যন্ত তিনি দায়িত্বে ছিলেন। তাকে নেপালের তৎকালীন রাজা বীরেন্দ্র নিযুক্ত করেছিলেন।  এই পদে রানার আগে ছিলেন সুরেন্দ্র প্রসাদ সিং এবং পরে এসেছিলেন ওম ভক্ত শ্রেষ্ঠ।  তিনি সার্ক আইন নেপালের প্রাক্তন রাষ্ট্রপতিও ছিলেন।    তথ্যসূত্র   বিষয়শ্রেণী:২০১৪-এ মৃত্যু বিষয়শ্রেণী:নেপালের প্রধান বিচারপতি
চতরা ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৯০.৫৭ বর্গকিমি (৩৪.৯৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,৬০৩ জন। ইউনিয়নটিতে মোট গ্রামের সংখ্যা ২৪টি ও মৌজার সংখ্যা ২৪টি।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:পীরগঞ্জ (রংপুর) উপজেলার ইউনিয়ন
২৬নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।   আয়তন  বরিশাল সিটি কর্পোরেশনের ২৬নং ওয়ার্ডের আয়তন ১ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ২৬নং ওয়ার্ডের জনসংখ্যা ১০,১৩২ জন। এর মধ্যে পুরুষ ৫,০৬৫ জন এবং মহিলা ৫,০৬৭ জন। মোট পরিবার ২,১৯৫টি।   অবস্থান ও সীমানা    প্রশাসনিক কাঠামো  বরিশাল সিটি কর্পোরেশনের আওতাধীন ২৬নং ওয়ার্ডের প্রশাসনিক কার্যক্রম কোতোয়ালী মডেল থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।   শিক্ষা  ২০১১ সালের আদমশুমারি অনুযায়ী ২৬নং ওয়ার্ডের সাক্ষরতার হার ৬৭.৬%।   আরও দেখুন   কোতোয়ালী থানা, বরিশাল  বরিশাল সিটি কর্পোরেশন  বরিশাল জেলা   তথ্যসূত্র    বহিঃসংযোগ   বিষয়শ্রেণী:বরিশাল সিটি কর্পোরেশনের ওয়ার্ড
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০২:৫৪, ৩০ জানুয়ারি ২০২৫ (ইউটিসি) :শামীম হোসেন (সাংবাদিক)   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () উল্লেখযোগ্যতার দাবি থাকলেও মানদণ্ড পূরণ করেনা। এছাড়া পাতাটি বৈশ্বিক তালাবদ্ধ একাউন্ট থেকে তৈরি করা হয়েছিল, এবং এতে অবদান রাখা দুজন ব্যবহারকারীই বৈশ্বিক তালাবদ্ধ। –TANBIRUZZAMAN (💬) ১৬:২০, ১৮ জানুয়ারি ২০২৫ (ইউটিসি)  । নাহিয়ানআলাপ ২৩:২৯, ২২ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
__TOC__  MD Abdus Sattar 00 ১৮ জুন ২০২২  সন্দেহভাজন সকপাপেট         সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  উপরোক্ত একাউন্টগুলো থেকে বারবার আত্মপ্রচারণামূলক মোঃ আবদুস সাত্তার ও মোঃ আবদুস সাত্তার কুমিল্লা নিবন্ধ তৈরি করছে। রেকর্ড রাখার স্বার্থে সক তদন্ত পাতা খোলা হল। রিয়াজ (আলাপ) ০৮:০০, ১৮ জুন ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  ব্যবহারকারী পরীক্ষণে প্রমাণিত এবং বাধা প্রদান করা হল। রিয়াজ (আলাপ) ০৮:০৩, ১৮ জুন ২০২২ (ইউটিসি) ২০ জুন ২০২২   নতুন সক। ব্যবহারকারী পরীক্ষণে প্রমাণিত ও বাধা দেওয়া হল৷ রিয়াজ (আলাপ) ০৪:৩২, ২০ জুন ২০২২ (ইউটিসি) লগ: বুঝার সুবিধার্থে উইকিপিডিয়া:সকপাপেট তদন্ত/Child of Chauddagram থেকে পরে বর্তমান নামে স্থানান্তর করা হল। রিয়াজ (আলাপ) ০৪:৩৫, ২০ জুন ২০২২ (ইউটিসি) ২২ জুন ২০২২   নতুন সক একাউন্ট যুক্ত করলাম। বরাবরের মতোই ব্যবহারকারী:Md abdus sattar 32/খেলাঘর এখানে আত্মপ্রচারণামূলক পাতা তৈরি করেছে। রিয়াজ (আলাপ) ১৫:০১, ২২ জুন ২০২২ (ইউটিসি)  বাধা প্রদান ও ট্যাগ করা হল। রিয়াজ (আলাপ) ১৫:১৪, ২২ জুন ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
thumb  চার্লস স্লোয়েন ক্যাডোগান, ১ম আর্ল ক্যাডোগান (২৯ সেপ্টেম্বর ১৭২৮ - ৩ এপ্রিল ১৮০৭) ছিলেন একজন ব্রিটিশ পিয়ার এবং হুইগ রাজনীতিবিদ।   জীবনের প্রথমার্ধ  ক্যাডোগান ছিলেন চার্লস ক্যাডোগান, দ্বিতীয় ব্যারন ক্যাডোগান এবং তার স্ত্রী, প্রাক্তন এলিজাবেথ স্লোয়ানের একমাত্র পুত্র।  তার মাতামহ-দাদী ছিলেন এলিজাবেথ (প্রথম ল্যাংলি) স্লোয়েন এবং স্যার হ্যান্স স্লোয়েন, প্রথম ব্যারোনেট। ১৭৮০ সালে তার চাচাতো ভাই, রাষ্ট্রদূত হ্যান্স স্ট্যানলি (তার মামাতো ভাই সারা স্লোয়েন স্ট্যানলি এবং পল্টনের জর্জ স্ট্যানলির ছেলে) আত্মহত্যার পর, তিনি স্ট্যানলির স্লোয়েন এস্টেটের অর্ধেক উত্তরাধিকারসূত্রে পান।  ক্যাডোগান ১৭৪৬ সালে অক্সফোর্ডের ম্যাগডালেন কলেজ থেকে ম্যাট্রিকুলেশন পাস করেন।   কর্মজীবন  ১৭৪৯ থেকে ১৭৫৪ সাল পর্যন্ত এবং আবার ১৭৫৫ সাল থেকে, ক্যাডোগানকে তার শ্বশুর লর্ড মন্টফোর্টের আগ্রহে কেমব্রিজের সংসদ সদস্য হিসেবে ফিরিয়ে দেওয়া হয়, যতক্ষণ না তিনি ১৭৭৬ সালে তার পিতার উপাধি উত্তরাধিকারসূত্রে পান। ১৭৫৬ সালে তিনি প্রিন্স এডওয়ার্ডের প্রিভি পার্সের রক্ষক, ১৭৬৪ থেকে ১৭৬৯ সাল পর্যন্ত কিংস গার্ডেনের সার্ভেয়ার এবং ১৭৬৯ থেকে ১৭৮৪ সাল পর্যন্ত মিন্টের মাস্টার নিযুক্ত হন। ১৮০০ সালে, তিনি পিরেজে প্রথম ভিসকাউন্ট চেলসি এবং প্রথম আর্ল ক্যাডোগান হিসেবে উন্নীত হন।  ১৭৭৪ সালে, ক্যাডোগান স্যার রবার্ট ককবার্ন, স্যার জর্জ কোলব্রুক, জন স্টুয়ার্ট এবং জন নেলসনকে ২০,৫০০ পাউন্ড ঋণ দেওয়ার জন্য একটি চুক্তিতে আবদ্ধ হন যাতে চারজন ব্যক্তি গ্রেনাডার সেন্ট জর্জ প্যারিশে ৩২০ একর জমির একটি সম্পত্তি কিনতে পারেন, এবং সেই জমিতে থাকা দাসদেরও কিনতে পারেন।  ১৭৭৭ সালে তিনি  লিজ নেন।চেলসির পারিবারিক সম্পত্তির স্থপতি হেনরি হল্যান্ডকে ভবন উন্নয়নের জন্য। হল্যান্ড স্লোয়েন স্কয়ার, স্লোয়েন স্ট্রিট, ক্যাডোগান প্লেস এবং হ্যান্স প্লেস নির্মাণ করেছে। লর্ড ক্যাডোগান ১৭৭৯ সাল থেকে ১৮০৭ সালে তাঁর মৃত্যুর আগ পর্যন্ত ব্রিটিশ মিউজিয়ামের স্লোয়েন ট্রাস্টি হিসেবেও দায়িত্ব পালন করেছিলেন।  বহিঃসংযোগ  |-  বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:গ্রেট ব্রিটেনের সংসদ সদস্য ১৭৪৭-১৭৫৪ বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:ক্যাডোগান পরিবার বিষয়শ্রেণী:ম্যাগডালেন কলেজ, অক্সফোর্ডের প্রাক্তন শিক্ষার্থী বিষয়শ্রেণী:১৮০৭-এ মৃত্যু বিষয়শ্রেণী:১৭২৮-এ জন্ম
ইমরান আহমেদ প্রথম-শ্রেণীর ও লিস্ট এ বাংলাদেশী ক্রিকেটার। ডানহাতি ব্যাটসম্যান। তিনি ১ এপ্রিল ১৯৮১ সালে ময়মনসিংহে জন্মগ্রহণ করেন। তিনি ২০০০/০১ সালে বরিশাল বিভাগের হয়ে আত্মপ্রকাশ করেন এবং ২০০৯/১০ মৌসুম পর্যন্ত ছিলেন। তিনি ২০০৯/১০ সালে বাংলাদেশের অনূর্ধ্ব -২৩, ১৯৯৯/৯৯ সালে সালে বাংলাদেশ যুব একাদশের হয়ে ছিলেন। তিনি চট্টগ্রাম বিভাগের বিপক্ষে ১৭৭ রানের সাথে সেরা ৫ টি প্রথম শ্রেণির সেঞ্চুরি এবং ১৫ টি অর্ধশতক করেছেন। তিনি রাজশাহী বিভাগের বিপক্ষে ১৫২ * রান করেছিলেন। মাঝে মাঝে বিরতিতে তিনি ৫ টি প্রথম শ্রেণির উইকেট নিয়েছেন। তার সেরা প্রথম শ্রেণির সেঞ্চুরি ১১৫, চট্টগ্রাম বিভাগের বিপক্ষে এসেছিল।    আরও দেখুন    নাসির হোসেন   তথ্যসূত্র    বহিঃসংযোগ    ইমরান আহমেদ –ক্রিকইনফো  বিষয়শ্রেণী:বাংলাদেশ অনূর্ধ্ব-২৩ দলের ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:বরিশাল বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:ময়মনসিংহের ব্যক্তি বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
কাহিঁ অউর চল ()  হচ্ছে ১৯৬৮ সালে মুক্তিপ্রাপ্ত একটি হিন্দি চলচ্চিত্র।Sanjit Narwekar, Directory of Indian film-makers and films. Flicks Books (1994), p. 13 বিজয় আনন্দের পরিচালনায় চলচ্চিত্রটিতে নায়ক-নায়িকার ভূমিকায় ছিলেন দেব আনন্দ এবং আশা পারেখ। চলচ্চিত্রটির কাহিনী পরিচালক বিজয় আনন্দেরই লেখা ছিলো। চলচ্চিত্রটিতে শুভা খোটে এবং মদন পুরিও অভিনয় করেছিলেন। সঙ্গীত পরিচালনা করেছিলেন শঙ্কর জয়কিষণ।Peter Cowie, World Filmography. Tantivy Press (1968), p. 273-274  বিষয়বস্তু এটি একটি রোমাঞ্চকর চলচ্চিত্র যেখানে নায়ক কোনও অপরাধের জন্য সন্দেহ করা হয় এবং সে পালিয়ে বেড়ায়। শৈল (দেব আনন্দ) ইঞ্জিন চালক হিসাবে কাজ করে, এবং যখন তার স্ত্রী লীলা (পদ্মা চন্দন) এর সাথে তার বন্ধু পল (মদন পুরী) এর সাথে সম্পর্ক ছিল তখন সে মানসিকভাবে বিধ্বস্ত হয়। সে পলকে গুলি করে তারপরে পালিয়ে যায়। নিজেকে দোষী মনে করে সে নিজেকে মেরে ফেলার জন্য জলে ঝাঁপিয়ে পড়ে। রজনী (আশা পারেখ তাকে পানিতে খুঁজে পেয়ে বাঁচায়। সে তাকে ভালো স্বাস্থ্যের দিকে ফিরিয়ে দেয় এবং তারা প্রেমে পড়ে। তবে শৈল তার অতীতকে ভুলতে পারে না। দেখা যাচ্ছে যে পল বেঁচে গেছে এবং সে এবং লীলা শৈলের অর্থ ব্যয় করছে। শৈল রজনীর সাহায্য নিয়ে প্রতিশোধ নেওয়ার সিদ্ধান্ত নেয়। পুরো ছবি জুড়ে যে রহস্যটি ঘটে তা হ'ল রজনী সেই সময়ের অপেক্ষায় থাকে যখন শৈলের ট্রেনটি প্রতিদিন দু'মিনিটের জন্য রেলস্টেশনে পৌঁছে। অভিনয়ে দেব আনন্দ - শৈল আশা পারেখ - রজনী মদন পুরি - পল গানের তালিকা ও লক্ষ্মী ও শশুর, ও শীলা, ও রজনী দেখো ক্যায়া ক্যায়া লেকার আয়া - মোহাম্মাদ রফি ডুবাতে হুয়ে দিল কো - মোহাম্মাদ রফি যিন্দেগি স্যাহরা ভি হ্যায় - লতা মঙ্গেশকর রে আনে ওয়ালা আ - লতা মঙ্গেশকর শোখ আঁখ দেখ কার সুরাত পার - মোহাম্মাদ রফি, আশা ভোঁসলে পানি পে বারসে জাব পানি - লতা মঙ্গেশকর   তথ্যসূত্র   বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:১৯৬৮-এর চলচ্চিত্র বিষয়শ্রেণী:শঙ্কর-জয়কিশন সুরারোপিত চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। এই নামে কোন ভাষা নেই। লেখক মূলত সিলেটি ভাষা নিবন্ধের লেখা অনুলিপি করে এটি তৈরি করেছেন। আফতাবুজ্জামান (আলাপ) ১৯:৪২, ২৯ জুন ২০২০ (ইউটিসি) জালালাবাদী সিলোটি   – (অপসারণের প্রস্তাবনা দেখুনলগ দেখুন) () নিবন্ধটির বিষয়বস্তুর সত্যতা যাচাইযোগ্য মনে হচ্ছে না। তাছাড়া এটি যদি সিলেটি ভাষার কোন উপভাষা হয় তাহলে এর উল্লেখযোগ্য তেমন স্পষ্ট নয়। তাছাড়া এই ব্যবহারকারী উইকিপিডিয়াতে হুট করে ত্রিপুরী সিলেটি, নোয়াখাইল্লা সিলেটি, ব্রিটিশ সিলেটি, হবিগঞ্জী সিলেটি  ইত্যাদি নিবন্ধ তৈরি করেছে। যেগুলো সবই অর্থহীন।  ~ ♦MS_Sakib♦ (কিছু বলবেন?) ১৭:৩৮, ২৯ জুন ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
প্রধানমন্ত্রীর শিক্ষা সহায়তা ট্রাস্ট মেধার ভিত্তিতে সুবিধাবঞ্চিত শিক্ষার্থীদের বৃত্তি প্রদানের জন্য সৃষ্ট বাংলাদেশের শিক্ষা মন্ত্রণালয়ের অধীনস্থ একটি সরকারি ট্রাস্ট ফান্ড। এটি বাংলাদেশের প্রধানমন্ত্রীর নেতৃত্বে একটি উপদেষ্টা কাউন্সিল দ্বারা পরিচালিত হয়।   ইতিহাস  ২০ এপ্রিল ২০১০ তারিখে প্রধানমন্ত্রী শেখ হাসিনা বাংলাদেশে সুবিধাবঞ্চিত শিক্ষার্থীদের জন্য ট্রাস্ট ফান্ড গঠনের পরিকল্পনা মন্ত্রণালয়ে লিখিত আদেশ পাঠান। ২০১১ সালের ৩১ জানুয়ারি পরিকল্পনা মন্ত্রণালয় ট্রাস্ট ফান্ডের চূড়ান্ত প্রস্তাব পরিকল্পনা কমিশনে জমা দেয়। ২০১১ সালের ৬ মার্চ পরিকল্পনা মন্ত্রণালয় ট্রাস্ট তহবিলের উপর শিক্ষা মন্ত্রণালয়ে একটি আধা সরকারি পরিকল্পনা প্রেরণ করে। ২০১১ সালের ১২ ডিসেম্বর বাংলাদেশের মন্ত্রিসভা এই ট্রাস্ট অনুমোদন করে। ২০১২ সালের ১১ মার্চ প্রধানমন্ত্রীর শিক্ষা সহায়তা ট্রাস্টের বিলটি বাংলাদেশের সংসদে পাস হয়। ২০১৭ সালে বাংলাদেশের ব্যাংকগুলো প্রধানমন্ত্রীর শিক্ষা সহায়তা ট্রাস্ট, সূচনা ফাউন্ডেশন এবং জাতির জনক বঙ্গবন্ধু শেখ মুজিবুর রহমান মেমোরিয়াল ট্রাস্টকে ১৩৬০ মিলিয়ন টাকা অনুদান দিয়েছে।  ২০১৪ থেকে ২০১৭ সাল পর্যন্ত ৭৪৬ হাজার শিক্ষার্থী ৪১১০ মিলিয়ন টাকা শিক্ষা তহবিল পেয়েছে। ২০১৮ সালে প্রধানমন্ত্রীর শিক্ষা সহায়তা ট্রাস্ট থেকে ২৭৯ হাজার শিক্ষার্থী শিক্ষা তহবিল পেয়েছে।   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:২০১২-এ বাংলাদেশে প্রতিষ্ঠিত বিষয়শ্রেণী:২০১২-এ প্রতিষ্ঠিত সরকারি সংস্থা
পঙ্কজ ধীর হলেন একজন ভারতীয় অভিনেতা, যিনি হিন্দি চলচ্চিত্র এবং টেলিভিশন ধারাবাহিকে অভিনয় করেন। তিনি টিভি ধারাবাহিক মহাভারতে কর্ণ চরিত্রে এবং চন্দ্রকান্ত, দ্য গ্রেট মারাঠা, যুগ এবং বঢ়ো বহু-তে অন্যান্য ভূমিকার জন্য পরিচিত। তিনি সড়ক, সোল্ডার এবং বাদশা সহ বেশ কয়েকটি হিন্দি চলচ্চিত্রে ছোট চরিত্রে অভিনয় করেছিলেন। ২০২৫ সালের ১৫ অক্টোবর ঠিক ৬৮ বছর বয়সে প্রয়াত হন পঙ্কজ ধীর, মৃত্যুর আগে বহু দিন ধরেই ক্যান্সারে ভুগছিলেন তিনি ।     ব্যক্তিগত জীবন  ধীরের ছেলে নিকিতিন ধীরও একজন অভিনেতা। নিকিতিন কৃতিকা সেঙ্গারকে বিয়ে করেছিলেন।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:ভারতীয় ধারাবাহিক নাটকের অভিনেতা
একই নামের অন্যান্য ব্যক্তিবর্গের জন্য দেখুন নূরুল ইসলাম। শহীদ নূরুল ইসলাম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।   জন্ম ও শিক্ষাজীবন  নূরুল ইসলামের জন্ম  যশোর জেলার চৌগাছা উপজেলার ফুলসারা ইউনিয়নের চান্দা আফড়া গ্রামে। চার ভাইবোনের মধ্যে নূরুল ইসলাম ছিলেন তৃতীয়। তার বাবার নাম শফিউল্লাহ মিয়া এবং মায়ের নাম হায়াতুননেছা। তার স্ত্রীর নাম আনোয়ারা বেগম। তার এক মেয়ে।    কর্মজীবন  পাকিস্তান সেনাবাহিনীর নবীন সৈনিক ছিলেন নূরুল ইসলাম। ১৯৭১ সালের মার্চে ছুটিতে থাকা অবস্থায় মুক্তিযুদ্ধ শুরু হলে যুদ্ধে যোগ দেন। প্রতিরোধ যুদ্ধ শেষে  ভারতে যান। পরে যুদ্ধ করেন ৮ নম্বর সেক্টরের বয়রা সাব-সেক্টরে।   মুক্তিযুদ্ধে ভূমিকা  ১৯৭১ সালের ৯ আগস্ট যশোর জেলার চৌগাছা উপজেলার বর্নীতে ছিলো সীমান্ত বিওপি। ১৯৭১ সালে সেখানে ছিল প্রায় ৭৫-৮০ জন পাকিস্তানি সেনা। একদল রাজাকারও তাদের সঙ্গে ছিল। ৯ আগস্ট বয়রা সাব-সেক্টরের সাব-সেক্টর কমান্ডার খন্দকার নাজমুল হুদার (বীর বিক্রম) নেতৃত্বে একদল মুক্তিযোদ্ধা বর্নী সীমান্ত বিওপিতে আক্রমণ করেন। কয়েক ঘণ্টা ধরে সেখানে যুদ্ধ হয়। মুক্তিযোদ্ধাদের আক্রমণে পাকিস্তানি সেনা ও রাজাকার মিলে ১৪-১৫ জন নিহত হয়। যুদ্ধের একপর্যায়ে পাকিস্তানি সেনা ও রাজাকাররা লাশ ও অনেক অস্ত্রশস্ত্র ফেলে সেখান থেকে পালিয়ে যায়। এরপর খন্দকার নাজমুল হুদার নেতৃত্বে মুক্তিযোদ্ধারা অস্ত্রশস্ত্রগুলো সংগ্রহ করে নিজ ঘাঁটিতে নিয়ে যান। তার নির্দেশ পেয়ে নূরুল ইসলামের সহযোদ্ধারা সেগুলো সংগ্রহ করে নিজ ঘাঁটিতে পাঠাতে থাকেন। সেখানে ছিল একটি খাল। তার পূর্ব পারে ছিলেন অধিনায়কসহ কয়েকজন মুক্তিযোদ্ধা। তাদের মধ্যে নূরুল ইসলামও ছিলেন। বাকি মুক্তিযোদ্ধারা ছিলেন খালের পশ্চিম পারে। এমন সময় পাকিস্তান সেনাবাহিনীর নতুন একটি দল পেছন দিক থেকে এসে হঠাৎ তাদের ওপর আক্রমণ করে। উৎফুল্ল মুক্তিযোদ্ধারা আকস্মিক ওই আক্রমণে প্রস্তুত ছিলেন না। পাকিস্তান সেনাবাহিনীর আকস্কিক পাল্টা আক্রমণে খালের পূর্ব পারে থাকা মুক্তিযোদ্ধারা চরম বিপদের মুখে পড়েন। পাকিস্তানি সেনাদের হাতে তারা প্রায় ঘেরাওয়ের উপক্রম হন। তখন নূরুল ইসলামসহ কয়েকজন বিচলিত না হয়ে সাহসিকতার সঙ্গে পাকিস্তানি সেনাদের মোকাবিলা করতে থাকেন। ওই সুযোগে তার সহযোদ্ধা নূর মোহাম্মদ শেখ (বীরশ্রেষ্ঠ) ও আবুল হোসেন (বীর প্রতীক) অধিনায়কসহ কয়েকজনকে খাল পার করে নিরাপদ স্থানে নিয়ে যান। খালের পূর্ব পারে রক্তক্ষয়ী যুদ্ধ চলতে থাকে। ওই যুদ্ধে নূরুল ইসলামসহ চারজন মুক্তিযোদ্ধা পাকিস্তান সেনাবাহিনীর গুলিতে শহীদ হন। পরে মুক্তিযোদ্ধারা নূরুল ইসলাম ও তার সহযোদ্ধাদের মরদেহ উদ্ধার করে বর্নীতে সীমান্তসংলগ্ন স্থানে সমাহিত করেন।    পুরস্কার ও সম্মাননা   বীর বিক্রম   তথ্যসূত্র    বহি:সংযোগ   বিষয়শ্রেণী:বীর বিক্রম বিষয়শ্রেণী:১৯৭১-এ শহীদ মুক্তিযোদ্ধা
পিরোজপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের ১২৭নং আসন।  সীমানা পিরোজপুর-১ আসনটি পিরোজপুর জেলার পিরোজপুর সদর উপজেলা, ইন্দুরকানী উপজেলা ও নাজিরপুর উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৮৬ মোস্তফা জামাল হায়দার জাতীয় পার্টি ১৯৯১ সুধাংশু শেখর হালদার বাংলাদেশ আওয়ামী লীগ ফেব্রুয়ারি ১৯৯৬ গাজি নুরুজ্জামান বাবুল বাংলাদেশ জাতীয়তাবাদী দল জুন ১৯৯৬ দেলাওয়ার হোসাইন সাঈদী বাংলাদেশ জামায়াতে ইসলামী ২০০১ ২০০৮ এ কে এম এ আউয়াল বাংলাদেশ আওয়ামী লীগ ২০১৪ ২০১৮ শ ম রেজাউল করিম ২০২৪   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে একেএমএ আউয়াল বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে পিরোজপুর-১  বিষয়শ্রেণী:পিরোজপুর জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত